Walter Rauschenbusch

**Walter Rauschenbusch** (også *Walther*; født 4. oktober 1861 i Rochester i delstaten New York i USA; død 25. juli 1918 samme sted) var en amerikansk baptistisk teolog, pioner og sentral  representant for *[[Social Gospel]]*- engasjementet (det sosiale evangelium), og forfatter av flere skrifter som fikk mye oppmerksomhet og hadde en stor innvirkning.
## Liv og virke
### Bakgrunn
Walther Rauschenbusch var den yngste av fire barn i en baptistfamilie av tysk opprinnelse. Hans far, August Rauschenbusch, var en syvende generasjons luthersk pastor, men sluttet seg til baptistene sammen med sin hustru Caroline etter å ha emigrert til USA. Han vendte senere tilbake til Tyskland og utøvde gjennom sin forfatterskap og teologiske undervisning en betydelig innflytelse på utviklingen av den da unge tyske baptistunionen.

Fra 1879 gikk Walther på gymnasium i Tyskland, hvor han ble uteksaminert fra *Evangelisch Stiftisches Gymnasium* i Gütersloh i 1883. Dette ble fulgt av studier ved University of Rochester i fødebyen. I samme by fikk han sin teologiske utdannelse ved *Baptist Theological Seminary*, som han fullførte i 1886.
### Predikant
Walter Rauschenbusch ble baptistpredikant ved den andre tyske baptistkirke i Hell's Kitchen, et fattig område på Manhattan i New York. Her var han opptatt av skjebnen til de mange europeiske immigranter, som ofte havnet i urbane slumområder i New York City og andre større byer og sank ned i fattigdommen. De arbeidet og levde ofte under umenneskelige forhold og led av overarbeid, underernæring, sykdom, vold, alkoholisme, kriminalitet, korrupsjon og døde en tidlig død. Han sluttet seg til en gruppe likesinnede som konseptet om «det sosiale evangelium» ble utviklet for å synliggjøre noe av Guds rikes rettferdighet i denne verden. I 1891, under et sabbatår i England og Tyskland, videreutviklet han dette nye perspektivet.

I 1897 ble Rauschenbusch utnevnt til professor ved *Baptist Theological Seminary* i Rochester. I flere skrifter, spesielt i *Christianity and the Social Crisis* (1907) og i *A Theology of the Social Gospel* (1917), la han det teologiske grunnlag for en sosial dimensjon av evangeliet og et resulterende ansvar for kristne for sosiale reformer som skritt mot Guds rike.

### Betydning
Rauschenbusch kombinerte på en spesiell måte evangelisk pietisme med antikapitalistisk og sosial reformiver slik at noe av Guds rike skulle manifestere seg i denne verden. I denne forbindelse brøt han også med den amerikanske protestantismens konservatisme og selvtilfredshet på slutten av 1800-tallet. Hans synspunkter hadde innvirkning, spesielt i USA, frem til borgerrettighetsbevegelsen på 1960-tallet, men i Tyskland ble han knapt lagt merke til eller mottatt, til tross for dens tyske røtter.

Walter Rauschenbusch ga også ut en salmebok sammen med Ira David Sankey og arbeidet som salmeforfatter og oversetter til tysk.

## Skrifter
* *Evangeliums-Sänger. Autorisierte Ausgabe der Gospel Hymns* (Gesangbuch; herausgegeben gemeinsam mit Ira David Sankey). Verlag von J. G. Oncken Nachf. (Philipp Bickel) Hamburg 1890.
* *Christianity and the Social Crisis*. 1907 – Neuauflage mit einem Vorwort von Douglas F. Ottati: Louisville 1991, ISBN 0-664-25321-0.
* *The Freedom of Spiritual Religion*. Philadelphia 1910.
* *Christianizing the Social Order*. 1912.
* *A Theology for the Social Gospel*. MacMillan, New York 1917 und Martino Fine 2010 und 2017
* *Die religiösen Grundlagen der sozialen Botschaft*, aus dem Englischen übersetzt von Clara Ragaz, mit einer Einleitung von[Leonhard Ragaz, Erlenbach/Zürich 1922.

## Litteratur
* Eberhard Amelung: *Walter Rauschenbusch*. I: *Tendenzen der Theologie im 20. Jahrhundert. Eine Geschichte in Porträts*. Hg. v. Hans Jürgen Schultz, Stuttgart u.&nbsp;a. 1966, s. 69–73.
* Milenko Andjelic: *Christlicher Glaube als prophetische Religion: Walter Rauschenbusch und Reinhold Niebuhr*. Frankfurt am Main; Berlin; Bern; New York; Paris; Wien: Lang 1998 (Internationale Theologie; Bd. 3) Zugl.: Heidelberg, Univ., Diss., 1996, ISBN 3-631-33576-8.
* William H. Brackney: *Walter Rauschenbusch – Prophet and Legend*, Kirchliche Zeitgeschichte Vol. 31/1, Glaube und der Erste Weltkrieg, s. 199–220, Vandenhoeck & Ruprecht, Göttingen 2018.
* Christoph Bresina: *Von der Erweckungsbewegung zum „Social Gospel:“ Walter Rauschenbuschs Herkunft, Umfeld und Entwicklung bis 1891*. Marburg, Univ., Diss., 1993.
* Uwe Dammann: Artikel *Rauschenbusch, Walter (1861–1918)*. I: *Ev. Lexikon für Theologie und Gemeinde*. Bd. 3, 1994, 1655f.
* Uwe Dammann: *Ein Radikaler für das Reich Gottes. Eine Erinnerung an Walter Rauschenbusch (1861–1918)*. I: *Die Gemeinde.* 20/2011, s. 12.
* Christopher H. Evans: *The Kingdom always but coming: A Life of Walter Rauschenbusch*, Baylor University Press, Februar 2010, ISBN 978-1-60258-209-5
* Klaus Jürgen Jähn: *Walter Rauschenbusch und die Anfänge seiner Theologie des Social Gospel 1886-1891*, Band 10, ISBN 978-3-7534-3876-4
* 
* William L. Pitts: *The Reception of Rauschenbusch. The Responses of His Earliest Readers*, Mercer University Press
* Dores Robinson Sharpe: *Walter Rauschenbusch*, Kessinger Publishing, 2010, ISBN 978-1-163-15675-9
* Don E. Smucker: *Walter Rauschenbusch und die täuferische Geschichtsschreibung.* I: *Das Täufertum. Erbe und Verpflichtung.* (Hrsg. Guy F. Hershberger), Stuttgart 1963, s. 273–286.
## Referanser


## Eksterne lenker

* 
* Walter Rauschenbusch im Historischen Lexikon des BEFG 
* Ryan di Corpo: ''Review: Walter Rauschenbusch’s Social Gospel still speaks to us today'', americamagazine.org, 21. januar 2020 
* ''Walter Rauschenbusch – American Minister'', Website britannica.com
* John R. Aiken: ''Walter Rauschenbusch and Education for Reform'', Cambridge University, Cambridge 2009 (Engdlsk original: American Society of Church History, Volume 36/4, 1967, s. 456–469)
* ''Walter Rauschenbusch – Champion of the social gospel'', Website christianitytoday.com 
* Paul Halsall: ''Modern History Sourcebook: Walter Rauschenbusch: The Social Gospel, 1908'', Fordham University, 26. januar 1996 
* Barbara A. Lundsten: ''The Legacy of Walter Rauschenbusch:A Life Informed by Mission'', internationalbulletin.org, april 2004 (pdf)
* William H. Brackney: ''Walter Rauschenbusch – Prophet and Legend'', Kirchliche Zeitgeschichte Vol. 31/1, Glaube und der Erste Weltkrieg, s. 199–220, Vandenhoeck & Ruprecht, Göttingen 2018 
* ''Peoples and Ideas: Walter Rauschenbusch'', Georgetown College, Website pbs.org 
* ''Walter Rauschenbusch'', Association of Religion Data Archives, Website thearda.com